title: Komission täytäntöönpanoasetus (EU) N:o 1213/2012, annettu 17 päivänä joulukuuta 2012 , tiettyihin GSP-jaksoihin sovellettavien tullietuuksien suspendoimisesta tiettyjen GSP-järjestelmän edunsaajamaiden osalta yleisen tullietuusjärjestelmän soveltamisesta annetun Euroopan parlamentin ja neuvoston asetuksen (EU) N:o 978/2012 mukaisesti

text:
               18.12.2012

               FI

               Euroopan unionin virallinen lehti

               L 348/11

         KOMISSION TÄYTÄNTÖÖNPANOASETUS (EU) N:o 1213/2012,
   annettu 17 päivänä joulukuuta 2012,
   tiettyihin GSP-jaksoihin sovellettavien tullietuuksien suspendoimisesta tiettyjen GSP-järjestelmän edunsaajamaiden osalta yleisen tullietuusjärjestelmän soveltamisesta annetun Euroopan parlamentin ja neuvoston asetuksen (EU) N:o 978/2012 mukaisesti
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yleisen tullietuusjärjestelmän soveltamisesta ja neuvoston asetuksen (EY) N:o 732/2008 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 978/2012 (1) ja erityisesti sen 8 artiklan 2 kohdan,
   sekä katsoo seuraavaa:

               (1)

               Asetuksen (EU) N:o 978/2012 mukaisesti yleisen tullietuusjärjestelmän (GSP-järjestelmän) yleiseen menettelyyn kuuluvat tullietuudet suspendoidaan tiettyyn GSP-jaksoon kuuluvilta, GSP-edunsaajamaasta peräisin olevilta tuotteilta, kun kyseisten tuotteiden tuonti kyseisestä GSP-edunsaajamaasta unioniin on kolmena peräkkäisenä vuotena keskimääräiseltä arvoltaan suurempi kuin mainitun asetuksen liitteessä VI luetellut kynnysarvot.

               (2)

               Ennen yleiseen menettelyyn kuuluvien tullietuuksien soveltamista komission olisi vahvistettava luettelo niistä GSP-jaksoista, joiden osalta suspendoidaan tullietuudet asianomaisten GSP-edun saajamaiden tapauksessa. Luettelon olisi perustuttava tietoihin, jotka ovat käytettävissä 1 päivänä syyskuuta 2012 kahdelta edeltävältä vuodelta.

               (3)

               Tässä asetuksessa säädetyt toimenpiteet ovat yleisten tullietuuksien komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Tämän asetuksen liitteessä vahvistetaan luettelo niistä GSP-jaksoihin kuuluvista tuotteista, joiden osalta asetuksen (EU) N:o 978/2012 7 artiklassa tarkoitetut tullietuudet suspendoidaan asianomaisten GSP-edun saajamaiden tapauksessa.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivän tammikuuta 2014 ja 31 päivän joulukuuta 2016 välisenä aikana.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä joulukuuta 2012.

            Komission puolesta

            Puheenjohtaja

         José Manuel BARROSO

      (1)  EUVL L 303, 31.10.2012, s. 1.

      LIITE

         Luettelo niistä GSP-jaksoista, joiden osalta asetuksen (EU) N:o 978/2012 7 artiklassa tarkoitetut tullietuudet suspendoidaan asianomaisen GSP-edun saajamaan tapauksessa

                  Sarake A

                  :

                  maan nimi

                  Sarake B

                  :

                  GSP-jakso (GSP-järjestelmää koskevan asetuksen 2 artiklan j alakohta)

                  Sarake C

                  :

                  kuvaus

                  A

                  B

                  C

                  Kiinan kansantasavalta

                  S-1a

                  Elävät eläimet ja eläintuotteet, kalaa lukuun ottamatta

                  S-1b

                  Kalat sekä äyriäiset, nilviäiset ja muut vedessä elävät selkärangattomat

                  S-2b

                  Vihannekset, hedelmät ja pähkinät

                  S-2c

                  Kahvi, tee, mate ja mausteet

                  S-2d

                  Viljat, jauhot, siemenet ja hartsit

                  S-4b

                  Elintarviketeollisuuden tuotteet (lihaa ja kalaa lukuun ottamatta), juomat, etyylialkoholi (etanoli) ja etikka

                  S-6a

                  Epäorgaaniset ja orgaaniset kemikaalit

                  S-6b

                  Kemikaalit, muut kuin orgaaniset ja epäorgaaniset kemikaalit

                  S-7a

                  Muovit

                  S-7b

                  Kumi

                  S-8a

                  Raakavuodat ja -nahat ja nahka

                  S-8b

                  Nahkatavarat ja turkisnahat

                  S-9a

                  Puu ja puuhiili

                  S-9b

                  Korkki sekä oljesta ja muista punonta- tai palmikointiaineista valmistetut tavarat

                  S-11a

                  Tekstiilit

                  S-11b

                  Vaatteet ja vaatetustarvikkeet

                  S-12a

                  Jalkineet

                  S-12b

                  Päähineet, sateenvarjot, päivänvarjot, kepit, ruoskat sekä valmistetut höyhenet ja untuvat

                  S-13

                  Kivestä valmistetut tavarat, keraamiset tuotteet ja lasi

                  S-14

                  Helmet ja jalometallit

                  S-15a

                  Rautaseokset sekä rauta- tai terästavarat

                  S-15b

                  Epäjalot metallit (rautaa ja terästä lukuun ottamatta) ja epäjalosta metallista valmistetut tavarat (rauta- ja terästavaroita lukuun ottamatta)

                  S-16

                  Koneet ja laitteet

                  S-17a

                  Rautateiden ja raitioteiden kuljetusvälineet ja tuotteet

                  S-17b

                  Moottoriajoneuvot, polkupyörät, ilma- ja avaruusalukset, alukset

                  S-18

                  Optiset kojeet, kellot, soittimet

                  S-20

                  Erinäiset tavarat

                  Costa Rica

                  S-2b

                  Vihannekset, hedelmät ja pähkinät

                  Ecuador

                  S-2a

                  Elävät kasvit ja kukkaviljelytuotteet

                  S-4a

                  Liha- ja kalavalmisteet

                  Intia

                  S-5

                  Kivennäistuotteet

                  S-6a

                  Epäorgaaniset ja orgaaniset kemikaalit

                  S-6b

                  Kemikaalit, muut kuin orgaaniset ja epäorgaaniset kemikaalit

                  S-8a

                  Raakavuodat ja -nahat ja nahka

                  S-11a

                  Tekstiilit

                  S-17b

                  Moottoriajoneuvot, polkupyörät, ilma- ja avaruusalukset, alukset

                  Indonesia

                  S-1a

                  Elävät eläimet ja eläintuotteet, kalaa lukuun ottamatta

                  S-3

                  Eläin- tai kasviöljyt, -rasvat ja -vahat

                  S-6b

                  Kemikaalit, muut kuin orgaaniset ja epäorgaaniset kemikaalit

                  Nigeria

                  S-8a

                  Raakavuodat ja -nahat ja nahka

                  Ukraina

                  S-17a

                  Rautateiden ja raitioteiden kuljetusvälineet ja tuotteet

                  Thaimaa

                  S-4a

                  Liha- ja kalavalmisteet

                  S-4b

                  Elintarviketeollisuuden tuotteet (lihaa ja kalaa lukuun ottamatta), juomat, etyylialkoholi (etanoli) ja etikka

                  S-14

                  Helmet ja jalometallit


title: Komission täytäntöönpanoasetus (EU) 2016/1620, annettu 8 päivänä syyskuuta 2016, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               9.9.2016

               FI

               Euroopan unionin virallinen lehti

               L 242/30

         KOMISSION TÄYTÄNTÖÖNPANOASETUS (EU) 2016/1620,
   annettu 8 päivänä syyskuuta 2016,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä syyskuuta 2016.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  158,1

                  ZZ

                  158,1

                  0707 00 05

                  TR

                  132,9

                  ZZ

                  132,9

                  0709 93 10

                  TR

                  137,2

                  ZZ

                  137,2

                  0805 50 10

                  AR

                  172,7

                  CL

                  178,9

                  EG

                  94,4

                  TR

                  143,8

                  UY

                  143,7

                  ZA

                  159,0

                  ZZ

                  148,8

                  0806 10 10

                  TR

                  137,5

                  ZZ

                  137,5

                  0808 10 80

                  AR

                  110,7

                  BR

                  102,8

                  CL

                  125,4

                  CN

                  98,0

                  NZ

                  125,0

                  US

                  179,7

                  ZA

                  88,4

                  ZZ

                  118,6

                  0808 30 90

                  AR

                  93,2

                  CL

                  120,3

                  TR

                  142,8

                  ZA

                  115,3

                  ZZ

                  117,9

                  0809 30 10 , 0809 30 90

                  TR

                  138,9

                  ZA

                  88,8

                  ZZ

                  113,9

                  0809 40 05

                  TR

                  216,0

                  ZZ

                  216,0

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 942/2011, annettu 22 päivänä syyskuuta 2011 , tehoaineen flufenoksiuroni hyväksymättä jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission päätöksen 2008/934/EY muuttamisesta  ETA:n kannalta merkityksellinen teksti

text:
               23.9.2011

               FI

               Euroopan unionin virallinen lehti

               L 246/13

         KOMISSION TÄYTÄNTÖÖNPANOASETUS (EU) N:o 942/2011,
   annettu 22 päivänä syyskuuta 2011,
   tehoaineen flufenoksiuroni hyväksymättä jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission päätöksen 2008/934/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan ja 78 artiklan 2 kohdan,
   sekä katsoo seuraavaa:

               (1)

               Asetuksen (EY) N:o 1107/2009 80 artiklan 1 kohdan c alakohdan mukaisesti neuvoston direktiiviä 91/414/ETY (2) sovelletaan hyväksymismenettelyn ja hyväksynnän edellytysten osalta tehoaineisiin, joiden täydellisyys on osoitettu yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (3) 16 artiklan mukaisesti. Flufenoksiuroni on tehoaine, jonka täydellisyys on osoitettu mainitun asetuksen mukaisesti.

               (2)

               Komission asetuksissa (EY) N:o 451/2000 (4) ja (EY) N:o 1490/2002 (5) vahvistetaan direktiivin 91/414/ETY 8 artiklan 2 kohdassa tarkoitetun työohjelman toisen ja kolmannen vaiheen täytäntöönpanoa koskevat yksityiskohtaiset säännöt sekä luettelot tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luetteloissa oli mukana flufenoksiuroni.

               (3)

               Neuvoston direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevista yksityiskohtaisista lisäsäännöistä ja asetuksen (EY) N:o 451/2000 muuttamisesta annetun asetuksen (EY) N:o 1490/2002 sekä neuvoston direktiivin 91/414/ETY 8 artiklan 2 kohdassa tarkoitetun työohjelman neljännen vaiheen täytäntöönpanoa koskevista yksityiskohtaisista lisäsäännöistä annetun asetuksen (EY) N:o 2229/2004 muuttamisesta 20 päivänä syyskuuta 2007 annetun komission asetuksen (EY) N:o 1095/2007 (6) 3 artiklan 2 kohdan mukaisesti ilmoittaja peruutti tekemänsä ilmoituksen tehoaineen lisäämiseksi direktiivin 91/414/ETY liitteeseen I kahden kuukauden kuluessa asetuksen (EY) N:o 1095/2007 voimaantulosta. Eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta 5 päivänä joulukuuta 2008 tehdyssä komission päätöksessä 2008/934/EY (7) säädettiin näin ollen, ettei flufenoksiuronia sisällytetä liitteeseen.

               (4)

               Alkuperäinen ilmoittaja, jäljempänä ’hakija’, toimitti direktiivin 91/414/ETY 6 artiklan 2 kohdan mukaisesti uuden hakemuksen, jossa se pyysi soveltamaan nopeutettua menettelyä, josta säädetään asetuksen (EY) N:o 33/2008 14–19 artiklassa.

               (5)

               Hakemus toimitettiin Ranskalle, joka oli nimetty esitteleväksi jäsenvaltioksi asetuksella (EY) N:o 1490/2002. Nopeutetun menettelyn määräaikaa noudatettiin. Tehoaineen spesifikaatio ja esitetyt käyttötarkoitukset ovat samat kuin ne, joista oli kyse päätöksessä 2008/934/EY. Hakemus on myös asetuksen (EY) N:o 33/2008 15 artiklassa säädettyjen muiden sisältöä ja menettelyjä koskevien vaatimusten mukainen.

               (6)

               Ranska arvioi hakijan toimittamat lisätiedot ja laati lisäkertomuksen. Se toimitti kertomuksen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 8 päivänä maaliskuuta 2010. Elintarviketurvallisuusviranomainen toimitti lisäkertomuksen muille jäsenvaltioille ja hakijalle kommentoitavaksi ja toimitti saamansa huomautukset edelleen komissiolle. Elintarviketurvallisuusviranomainen esitteli 23 päivänä helmikuuta 2011 asetuksen (EY) N:o 33/2008 20 artiklan 1 kohdan mukaisesti ja komission pyynnöstä flufenoksiuronin riskinarviointia koskevat päätelmänsä (8) komissiolle. Jäsenvaltiot ja komissio tarkastelivat arviointikertomusluonnosta, lisäkertomusta ja elintarviketurvallisuusviranomaisen päätelmiä elintarvikeketjua ja eläinten terveyttä käsittelevässä pysyvässä komiteassa, ja flufenoksiuronia koskeva komission tarkastelukertomus saatiin valmiiksi 15 päivänä heinäkuuta 2011.

               (7)

               Kyseisen tehoaineen arvioinnissa tuli esiin joitakin huolenaiheita. Näitä huolenaiheita olivat erityisesti seuraavat. Ei ollut mahdollista saattaa päätökseen kuluttajien riskinarviointia, koska kuluttajien altistumista ei voitu arvioida luotettavasti etenkään eri metaboliittien tärkeyden ja toksikologisen merkityksen osalta. Flufenoksiuronia saattaa myös kertyä merkittävässä määrin elintarvikeketjuun. Lisäksi todettiin vesieliöille aiheutuva suuri riski.

               (8)

               Komissio pyysi hakijaa toimittamaan elintarviketurvallisuusviranomaisen päätelmiä koskevat huomautuksensa. Komissio pyysi lisäksi asetuksen (EY) N:o 33/2008 21 artiklan 1 kohdan mukaisesti hakijaa esittämään huomautuksia tarkastelukertomusluonnoksesta. Hakija toimitti huomautuksensa, ja ne on tutkittu huolellisesti.

               (9)

               Hakijan esittämistä perusteluista huolimatta johdanto-osan 7 kappaleessa tarkoitettuja huolenaiheita ei voitu poistaa. Näin ollen ei ole osoitettu, että flufenoksiuronia sisältävien kasvinsuojeluaineiden voitaisiin odottaa yleisesti täyttävän ehdotetuissa käyttöyhteyksissä direktiivin 91/414/ETY 5 artiklan 1 kohdan a ja b alakohdan vaatimukset.

               (10)

               Sen vuoksi flufenoksiuronia ei pitäisi hyväksyä asetuksen (EY) N:o 1107/2009 13 artiklan 2 kohdan nojalla.

               (11)

               Jos jäsenvaltiot myöntävät flufenoksiuronia sisältävien kasvinsuojeluaineiden osalta siirtymäajan asetuksen (EY) N:o 1107/2009 46 artiklan mukaisesti, kyseisen siirtymäajan olisi päätyttävä viimeistään 31 päivänä joulukuuta 2012 siten kuin päätöksen 2008/934/EY 3 artiklan toisessa kohdassa säädetään.

               (12)

               Tämä asetus ei rajoita flufenoksiuronia koskevan uuden hakemuksen toimittamista asetuksen (EY) N:o 1107/2009 7 artiklan nojalla.

               (13)

               Selvyyden vuoksi päätöksen 2008/934/EY liitteessä oleva flufenoksiuronia koskeva kohta olisi poistettava.

               (14)

               Sen vuoksi päätöstä 2008/934/EY on aiheellista muuttaa.

               (15)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Tehoaineen hyväksymättä jättäminen
   Tehoainetta flufenoksiuroni ei hyväksytä.
   2 artikla
   Siirtymätoimenpiteet
   Jäsenvaltioiden on varmistettava, että flufenoksiuronia sisältävien kasvinsuojeluaineiden luvat peruutetaan 31 päivään joulukuuta 2011 mennessä.
   3 artikla
   Siirtymäaika
   Jäsenvaltioiden asetuksen (EY) N:o 1107/2009 46 artiklan mukaisesti myöntämän siirtymäajan on oltava mahdollisimman lyhyt ja päätyttävä viimeistään 31 päivänä joulukuuta 2012.
   4 artikla
   Muutokset päätökseen 2008/934/EY
   Poistetaan päätöksen 2008/934/EY liitteessä oleva flufenoksiuronia koskeva kohta.
   5 artikla
   Voimaantulo ja soveltamispäivä
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä syyskuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 309, 24.11.2009, s. 1.

      (2)  EYVL L 230, 19.8.1991, s. 1.

      (3)  EUVL L 15, 18.1.2008, s. 5.

      (4)  EYVL L 55, 29.2.2000, s. 25.

      (5)  EYVL L 224, 21.8.2002, s. 23.

      (6)  EUVL L 246, 21.9.2007, s. 19.

      (7)  EUVL L 333, 11.12.2008, s. 11.

      (8)  European Food Safety Authority; Conclusion on the peer review of the pesticide risk assessment of the active substance flufenoxuron. EFSA Journal 2011; 9(3):2088. [72 s.]. doi:10.2903/j.efsa.2011.2088. Saatavilla verkossa osoitteessa: www.efsa.europa.eu/efsajournal.htm


title: Neuvoston täytäntöönpanoasetus (EU) 2017/1241, annettu 10 päivänä heinäkuuta 2017, Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta

text:
               11.7.2017

               FI

               Euroopan unionin virallinen lehti

               L 178/1

         NEUVOSTON TÄYTÄNTÖÖNPANOASETUS (EU) 2017/1241,
   annettu 10 päivänä heinäkuuta 2017,
   Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta
   EUROOPAN UNIONIN NEUVOSTO,
   ottaa huomioon Euroopan unionin toiminnasta tehdyn sopimuksen,
   ottaa huomioon Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta 18 päivänä tammikuuta 2012 annetun neuvoston asetuksen (EU) N:o 36/2012 (1) ja erityisesti sen 32 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto antoi 18 päivänä tammikuuta 2012 asetuksen (EU) N:o 36/2012.

               (2)

               Yhden henkilön ei enää pitäisi olla asetuksen (EU) N:o 36/2012 liitteessä II olevassa luettelossa luonnollisista henkilöistä, oikeushenkilöistä, yhteisöistä tai elimistä, joihin sovelletaan rajoittavia toimenpiteitä, jäljempänä ’luettelo’.

               (3)

               Yksi yhteisö olisi lisättävä asetuksen (EU) N:o 36/2012 liitteessä II olevaan luetteloon yhteisöistä.

               (4)

               Asetuksen (EU) N:o 36/2012 liitteessä II esitetyt yhtä henkilöä koskevat tiedot olisi myös saatettava ajan tasalle.

               (5)

               Asetuksen (EU) N:o 36/2012 liite II olisi sen vuoksi muutettava tämän mukaisesti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 36/2012 liite II tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä heinäkuuta 2017.

            Neuvoston puolesta

            Puheenjohtaja

         M. MAASIKAS

      (1)  EUVL L 16, 19.1.2012, s.1.

      LIITE
      Muutetaan asetuksen (EU) N:o 36/2012 liite II seuraavasti:

                  1.

                  Poistetaan A osassa (”Henkilöt”) seuraava henkilö ja häneen liittyvä merkintä luettelosta:

                              ”202.

                              Ahmad Barqawi (alias Ahmed Barqawi)”.

                  2.

                  Korvataan A osassa (”Henkilöt”) alla lueteltua henkilöä koskeva merkintä seuraavasti:

                              Nimi

                              Tunnistetiedot

                              Perusteet

                              Luetteloon merkitsemisen päivämäärä

                              ”203.

                              George Haswani
                              (alias Heswani; Hasawani; Al Hasawani)

                              Osoite: Damascus Province, Yabroud, Al Jalaa St, Syria

                              Merkittävä Syyriassa toimiva liikemies, jolla on intressejä ja/tai toimintaa suunnittelu- ja rakennusalalla sekä öljy- ja kaasualalla. Hänellä on intressejä ja/tai merkittävää vaikutusvaltaa monissa yrityksissä ja yhteisöissä Syyriassa, erityisesti merkittävässä HESCO Engineering and Construction Company -insinööri- ja rakennusyhtiössä.

                              7.3.2015”

                  3.

                  Lisätään B osaan (”Yhteisöt”) alla olevaa yhteisöä koskeva merkintä seuraavasti:

                              Nimi

                              Tunnistetiedot

                              Perusteet

                              Luetteloon merkitsemisen päivämäärä

                              ”71.

                              Abdulkarim Group
                              (alias Al Karim for Trade and Industry / Al Karim Group)

                              5797 Damascus
                              Syria

                              Abdulkarim Group on kansainvälisesti tunnustettu syyrialainen monialayritys, joka liitetään Wael Abdulkarimiin, joka on merkitty Syyriassa toimivana merkittävänä liikemiehenä.

                              11.7.2017”


title: Komission täytäntöönpanoasetus (EU) 2016/523, annettu 10 päivänä maaliskuuta 2016, johtohenkilöiden liiketoimien ilmoittamisen ja julkistamisen muotoa ja mallia koskevista Euroopan parlamentin ja neuvoston asetuksen (EU) N:o 596/2014 mukaisista teknisistä täytäntöönpanostandardeista (ETA:n kannalta merkityksellinen teksti)

text:
                  5.4.2016

                  FI

                  Euroopan unionin virallinen lehti

                  L 88/19

            KOMISSION TÄYTÄNTÖÖNPANOASETUS (EU) 2016/523,
      annettu 10 päivänä maaliskuuta 2016,
      johtohenkilöiden liiketoimien ilmoittamisen ja julkistamisen muotoa ja mallia koskevista Euroopan parlamentin ja neuvoston asetuksen (EU) N:o 596/2014 mukaisista teknisistä täytäntöönpanostandardeista
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon markkinoiden väärinkäytöstä (markkinoiden väärinkäyttöasetus) sekä Euroopan parlamentin ja neuvoston direktiivin 2003/6/EY ja komission direktiivien 2003/124/EY, 2003/125/EY ja 2004/72/EY kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 596/2014 (1) ja erityisesti sen 19 artiklan 15 kohdan kolmannen alakohdan,
      sekä katsoo seuraavaa:

                  (1)

                  Jotta johtohenkilöiden liiketoimien ilmoittaminen tehostuisi ja yleisölle annettaisiin vertailukelpoista tietoa, on aiheellista vahvistaa yhdenmukaiset säännöt siitä, miten pyydetyt tiedot on ilmoitettava ja julkistettava yhtä yhtenäistä mallia noudattaen.

                  (2)

                  Mallin olisi sisällettävä tiedot kaikista liiketoimista, jotka johtotehtävissä toimivat henkilöt tai heidän lähipiiriinsä kuuluvat henkilöt toteuttavat tiettynä päivänä. Jotta yleisö saisi kattavan kuvan, mallin avulla pitäisi olla mahdollista esittää liiketoimet yksittäin mutta myös koosteena. Koosteeksi yhdistetyissä tiedoissa olisi ilmoitettava kaikkien niiden luonteeltaan samanlaisten ja samaa rahoitusvälinettä koskevien liiketoimien volyymi, jotka on toteutettu samana kaupankäyntipäivänä ja samassa kauppapaikassa tai kauppapaikkojen ulkopuolella; volyymi olisi ilmoitettava yhtenä lukuna, joka on liiketoimikohtaisten volyymien aritmeettinen summa. Yhdistetyistä tiedoista olisi käytävä ilmi myös vastaava volyymipainotettu keskihinta. Mallin mukainen taulukko olisi täytettävä niin, että eriluonteisia liiketoimia, kuten ostoja ja myyntejä, ei yhdistetä eikä nettouteta keskenään missään tapauksessa.

                  (3)

                  Jotta jo tehtyä virheellistä ilmoitusta olisi yksinkertaisempi muuttaa, taulukon olisi sisällettävä kenttä, jota käytetään muutosilmoituksessa ja jonka avulla on mahdollista yksilöidä alkuperäinen ilmoitus ja selittää siinä oleva virhe.

                  (4)

                  Tämä asetus perustuu teknisten täytäntöönpanostandardien luonnoksiin, jotka Euroopan arvopaperimarkkinaviranomainen on toimittanut komissiolle.

                  (5)

                  Euroopan arvopaperimarkkinaviranomainen on järjestänyt avoimia julkisia kuulemisia tämän asetuksen perustana olevista teknisten täytäntöönpanostandardien luonnoksista, analysoinut niihin mahdollisesti liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1095/2010 (2) 37 artiklan mukaisesti perustetulta arvopaperimarkkina-alan osallisryhmältä.

                  (6)

                  Rahoitusmarkkinoiden sujuvan toiminnan varmistamiseksi on tarpeen, että tämä asetus tulee voimaan kiireellisesti ja että tässä asetuksessa annettuja säännöksiä sovelletaan samasta päivämäärästä lähtien kuin asetuksessa (EU) N:o 596/2014 annettuja säännöksiä,

            ON HYVÄKSYNYT TÄMÄN ASETUKSEN:
      1 artikla
      Määritelmät
      Tässä asetuksessa tarkoitetaan ’sähköisillä välineillä’ tietoja sähköisesti käsitteleviä (mukaan luettuna digitaalinen pakkaaminen), tallentavia ja siirtäviä laitteita, jotka käyttävät kaapeleita, radioaaltoja, optisia tekniikoita tai muita elektromagneettisia välineitä.
      2 artikla
      Ilmoituksen muoto ja malli
      1.   Johtotehtävissä toimivien henkilöiden sekä heidän lähipiiriinsä kuuluvien henkilöiden on varmistettava, että liitteessä esitettyä ilmoitusmallia käytetään asetuksen (EU) N:o 596/2014 19 artiklan 1 kohdassa tarkoitettuja liiketoimia koskevien ilmoitusten toimittamiseen.
      2.   Johtotehtävissä toimivien henkilöiden sekä heidän lähipiiriinsä kuuluvien henkilöiden on varmistettava, että 1 kohdassa tarkoitettujen ilmoitusten lähettämiseen käytetään sähköisiä välineitä. Sähköisten välineiden avulla varmistetaan, että tietojen kattavuus, oikeellisuus ja luottamuksellisuus säilytetään tiedonsiirron aikana, ja annetaan varmuus lähetettyjen tietojen lähteestä.
      3.   Toimivaltaisten viranomaisten on määritettävä ja julkaistava verkkosivustollaan 2 kohdassa tarkoitetut sähköiset välineet niille tehtäviä lähetyksiä varten.
      3 artikla
      Voimaantulo
      Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
      Sitä sovelletaan 3 päivästä heinäkuuta 2016.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 10 päivänä maaliskuuta 2016.

               Komission puolesta

               Puheenjohtaja

            Jean-Claude JUNCKER

         (1)  EUVL L 173, 12.6.2014, s. 1.

         (2)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).

         LIITE

            Malli johtotehtävissä toimivien henkilöiden ja heidän lähipiiriinsä kuuluvien henkilöiden liiketoimien ilmoittamista ja julkistamista varten

                        1

                        Johtotehtävissä toimivan henkilön/lähipiiriin kuuluvan henkilön tiedot

                     a)

                     Nimi

                        [Luonnolliset henkilöt: etu- ja sukunimi (-nimet).]

                        [Oikeushenkilöt: täydellinen nimi, mukaan lukien oikeudellinen muoto rekisterissä, johon oikeushenkilö on mahdollisesti merkitty.]

                        2

                        Ilmoituksen syy

                     a)

                     Asema/arvo

                        [Johtotehtävissä toimivat henkilöt: ilmoitetaan asema liikkeeseenlaskijassa tai päästöoikeuksien markkinoilla toimivassa markkinaosapuolessa/huutokauppapaikassa/huutokaupanpitäjässä/huutokauppatarkkailijassa (esim. toimitusjohtaja, talousjohtaja).]

                        [Lähipiiriin kuuluvat henkilöt:

                                 —

                                    maininta siitä, että ilmoitus koskee johtotehtävissä toimivan henkilön lähipiiriin kuuluvaa henkilöä;

                                 —

                                    kyseisen johtotehtävissä toimivan henkilön nimi ja asema.]

                     b)

                     Ensimmäinen ilmoitus/Muutos

                        [Maininta siitä, että kyseessä on ensimmäinen ilmoitus tai muutos aiempiin ilmoituksiin. Jos kyseessä on muutos, selostetaan, mikä virhe kyseisellä ilmoituksella oikaistaan.]

                        3

                        Liikkeeseenlaskijan, päästöoikeuksien markkinoilla toimivan markkinaosapuolen, huutokauppapaikan, huutokaupanpitäjän tai huutokauppatarkkailijan tiedot

                     a)

                     Nimi

                        [Yhteisön täydellinen nimi.]

                     b)

                     LEI

                        [Oikeushenkilötunnus ISO 17442 -standardissa määritetyn LEI-koodin mukaisesti.]

                        4

                        Tiedot liiketoimista: tämä jakso toistetaan ilmoittamalla i) kukin instrumenttityyppi, ii) kukin liiketoimityyppi, iii) kukin ajankohta ja iv) kukin paikka, jossa liiketoimet on toteutettu

                     a)

                     Kuvaus rahoitusinstrumentista, instrumentin tyyppi
                     Tunnuskoodi

                                    [—

                                    Instrumentin luonne:

                                             —

                                                osake, vieraan pääoman ehtoinen instrumentti, johdannainen tai rahoitusinstrumentti, joka liittyy osakkeeseen tai vieraan pääoman ehtoiseen instrumenttiin;

                                             —

                                                päästöoikeus, päästöoikeuteen perustuva huutokauppatuote tai päästöoikeuteen liittyvä johdannainen.

                                    —

                                    Instrumentin tunnuskoodi siten kuin se määritellään Euroopan parlamentin ja neuvoston asetuksen (EU) N:o 600/2014 täydentämisestä annetussa komission delegoidussa asetuksessa, jossa vahvistetaan asetuksen (EU) N:o 600/2014 26 artiklan mukaista liiketoimien toimivaltaisille viranomaisille ilmoittamista koskevat tekniset sääntelystandardit.]

                     b)

                     Liiketoimen luonne

                        [Liiketoimen tyypin kuvaus, jossa käytetään tapauksen mukaan asetuksen (EU) N:o 596/2014 19 artiklan 14 kohdan mukaisesti annetun komission delegoidun asetuksen (EU) 2016/522
                         (1). 10 artiklassa yksilöityä liiketoimen tyyppiä tai asetuksen (EU) N:o 596/2014 19 artiklan 7 kohdan mukaisiin esimerkkeihin sisältyvää tyyppiä.

                        Ilmoitetaan asetuksen (EU) N:o 596/2014 19 artiklan 6 kohdan e alakohdan mukaisesti, liittyykö liiketoimi osakeoptio-ohjelman toteuttamiseen.]

                     c)

                     Hinta ja volyymi (hinnat ja volyymit)

                                    Hinta (hinnat)

                                    Volyymi (volyymit)

                        [Jos samana päivänä ja samassa liiketoimen paikassa toteutetaan useampi kuin yksi samaa rahoitusinstrumenttia tai päästöoikeutta koskeva samanluonteinen (osto, myynti, lainaksi antaminen tai ottaminen jne.) liiketoimi, kyseisten liiketoimien hinnat ja volyymit ilmoitetaan tässä kentässä edellä selostetun esitystavan mukaisesti eli lisäämällä niin monta riviä kuin on tarpeen.

                        Käytetään hintaa ja määrää koskevia tietostandardeja, mukaan lukien tarvittaessa hinnan valuutta ja määrän valuutta, siten kuin ne määritellään Euroopan parlamentin ja neuvoston asetuksen (EU) N:o 600/2014 täydentämisestä annetussa komission delegoidussa asetuksessa, jossa vahvistetaan asetuksen (EU) N:o 600/2014 26 artiklan mukaista liiketoimien toimivaltaisille viranomaisille ilmoittamista koskevat tekniset sääntelystandardit.]

                     d)

                     Yhdistetyt tiedot

                                 —

                                 Yhteenlaskettu volyymi

                                 —

                                 Hinta

                        [Liiketoimien volyymit lasketaan yhteen, kun liiketoimet

                                 —

                                    liittyvät samaan rahoitusinstrumenttiin tai päästöoikeuteen;

                                 —

                                    ovat samanluonteisia;

                                 —

                                    toteutetaan samana päivänä; ja

                                 —

                                    toteutetaan samassa liiketoimen paikassa.

                        Käytetään määrää koskevaa tietostandardia, mukaan lukien tarvittaessa määrän valuutta, siten kuin se määritellään Euroopan parlamentin ja neuvoston asetuksen (EU) N:o 600/2014 täydentämisestä annetussa komission delegoidussa asetuksessa, jossa vahvistetaan asetuksen (EU) N:o 600/2014 26 artiklan mukaista liiketoimien toimivaltaisille viranomaisille ilmoittamista koskevat tekniset sääntelystandardit.]

                        [Hintatiedot:

                                 —

                                    jos kyseessä on yksi yksittäinen liiketoimi, kyseisen liiketoimen hinta;

                                 —

                                    jos useamman liiketoimen volyymit on laskettu yhteen: yhteenlaskettujen liiketoimien painotettu keskihinta.

                        Käytetään hintaa koskevaa tietostandardia, mukaan lukien tarvittaessa hinnan valuutta, siten kuin se määritellään Euroopan parlamentin ja neuvoston asetuksen (EU) N:o 600/2014 täydentämisestä annetussa komission delegoidussa asetuksessa, jossa vahvistetaan asetuksen (EU) N:o 600/2014 26 artiklan mukaista liiketoimien toimivaltaisille viranomaisille ilmoittamista koskevat tekniset sääntelystandardit.]

                     e)

                     Liiketoimen päivämäärä

                        [Ilmoitetun liiketoimen tarkka toteutuspäivämäärä.

                        Päivämäärä merkitään ISO 8601 -muodossa: VVVV-KK-PP; UTC-aika.]

                     f)

                     Liiketoimen paikka

                        [Nimi ja koodi, jolla yksilöidään rahoitusmarkkinadirektiivin mukainen kauppapaikka, kauppojen sisäinen toteuttaja tai unionin ulkopuolinen organisoitu kaupankäyntijärjestelmä, jossa liiketoimi on toteutettu, siten kuin ne määritellään Euroopan parlamentin ja neuvoston asetuksen (EU) N:o 600/2014 täydentämisestä annetussa komission delegoidussa asetuksessa, jossa vahvistetaan asetuksen (EU) N:o 600/2014 26 artiklan mukaista liiketoimien toimivaltaisille viranomaisille ilmoittamista koskevat tekniset sääntelystandardit; tai

                        jos liiketoimea ei ole toteutettu missään edellä mainituissa paikoista, merkitään ”kauppapaikan ulkopuolella”.]

            (1)  Komission delegoitu asetus (EU) 2016/522, annettu 17 päivänä joulukuuta 2015, Euroopan parlamentin ja neuvoston asetuksen (EU) N:o 596/2014 täydentämisestä kolmansien maiden tiettyihin julkisiin elimiin ja keskuspankkeihin sovellettavan poikkeuksen, markkinoiden manipuloinnin indikaattorien, tietojen julkistamisen raja-arvojen, lykkäämistä koskevat ilmoitukset vastaanottavan toimivaltaisen viranomaisen, suljettuina ajanjaksoina sallitun kaupankäynnin sekä johtohenkilöiden ilmoitettavien liiketoimien tyyppien osalta (katso tämän virallisen lehden sivu 1).